Diari Oficial de la Generalitat Valenciana


Sumari del DOGV 8284, del 30-04-2018 (2018/3690)

Notificació de la sentència dictada en el procediment de modificació de mesures contenciós número 306/2015.
-----------------------------------------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3690


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment de modificació de mesures contenciós número 306/2015. [2018/3690]  
Demandant: Alina Mihaela Munteanu.  
Procuradora: María Carmen Sánchez García.  
Demandat: Eugen Munteanu i Ana Diana Mihaela Munteanu.  
Procurador/a: -  
En aquest procediment modificació de mesures no consensuades, seguit a instàncies de Alina Mihaela Munteanu contra Eugen Munteanu i Ana Diana Mihaela Munteanu, s'ha dictat la sentència que literalment diu el següent:  
  
«Sentència número 28/2018  
Massamagrell, 16 de febrer de 2018  
Ana María Lillo Sánchez, jutgessa substituta del Jutjat de Primera Instància i Instrucció número 1 de Massamagrell, he vist aquestes actuacions de modificació de mesures seguides en aquest jutjat amb el número 306/2015, a instàncies d'Alina Mihaela Munteanu, representada per la procuradora María Carmen Sánchez García i assistida per la lletrada Arantxa Isabel Soler Lozano, contra Eugen Munteanu, declarat en rebel·lia, sent part el Ministeri Fiscal.  
Antecedents de fet  
Primer. Que per la representació processal d'Alina Mihaela Munteanu, es va interposar una demanda de modificació de les mesures d'adoptades en la Sentència de data 18 de juny de 2013, recaiguda en actuacions de divorci de mutu acord número 796/2013, del Jutjat de Primera Instància número 7 de Castelló de la Plana.  
Segon. Repartida a aquest jutjat la demanda indicada, de conformitat amb allò que disposa l'article 753 de la Llei d'enjudiciament civil, es va acordar traslladar aquesta a la part demandada, i es va deixar transcórrer el termini per a contestar-la, per la qual cosa va ser declarat en rebel·lia. El Ministeri Fiscal va presentar un escrit de contestació a la demanda.  
Tercer. Celebrada la compareixença prevista en l'article 771, va comparéixer únicament la part actora i el Ministeri Fiscal, i no ho va fer el demandat, a pesar de la seua citació en legal forma; ratificades les parts comparegudes i després de rebre el pleit a prova, es va proposar únicament la documental, i van quedar les actuacions per a dictar sentència.  
Dispositiva  
Estime la demanda de modificació de mesures definitives establides en la Sentència de data 18 de juny de 2013, recaiguda en les actuacions de divorci de mutu acord número 796/2013, del Jutjat de Primera Instància número 7 de Castelló de la Plana, a instàncies d'Alina Mihaela Munteanu, representada per la procuradora María Carmen Sánchez García i assistida per la lletrada Arantxa Isabel Soler Lozano, contra Eugen Munteanu, declarat en rebel·lia, he d'acordar les modificacions següents:  
Es declara extingida la pàtria potestat del progenitor sobre la seua filla menor A. D. M. M., i se li atorga exclusivament a la progenitora.  
S'atorga la guarda i la custòdia exclusiva a la progenitora.  
Se suspén el règim de visites establit a favor d'Eugen Munteanu.  
  
S'estableix l'obligació de pagar la suma de 180,00 euros mensuals a càrrec d'Eugen Munteanu com a pensió alimentària per a la menor, així com el pagament del 50 % de les despeses extraordinàries.  
Tot això sense que procedisca fer una expressa imposició de les costes processals d'aquest procediment a cap de les persones litigants.  
Aquesta és la meua sentència que, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent, la qual s'afegirà a les actuacions originals i serà notificada a les parts; feu-los saber que contra aquesta sentència podran interposar un recurs d'apel·lació en el termini dels vint dies següents a la seua notificació. Que pronuncie, mane i firme.  
  
Publicació. Llegida i publicada l'anterior sentència per la jutgessa que la va dictar, en legal forma, i en el mateix dia de la seua data. En done fe.»  
I atés que el demandat, Eugen Munteanu, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 12 d'abril de 2018.- La lletrada de l'Administració de justícia: María Sofía Parrilla Galdón.